閻君見示岷山賦因爲小詩謝之
作者：文同
朝代：宋

paragraphs: 大岷西南鎮，岩壑天下秀。
厥初造此者，以作神仙囿。
相如子雲沒，李杜繼其後。
欲賦俱未敢，於詞怯輕構。
閻君通方士，才力誰可鬥。
驅聯入健筆，萬狀無一漏。
駸駸語趫勁，駿馬雜馳驟。
太華楊已拙，天台孫亦謬。
示余讀數過，驚聳肩縮脰。
勉爲成短章，聊酬君意厚。